SET ปิดบวก 4 จุด รอปัจจัยใหม่หนุน แนะจับตาตัวเลขศก.สหรัฐคืนนี้
SET ปิดบวก 4 จุด รอปัจจัยใหม่หนุนการลงทุน แนะจับตาตัวเลขศก.สหรัฐคืนนี้ ได้แก่ ตัวเลขว่างงานรายสัปดาห์, ยอดค้าปลีกเดือนส.ค. สำหรับแนวโน้มตลาดวันพรุ่งนี้คาดว่าแกว่งตัวไซด์เวย์ให้แนวรับ 1,630 จุด แนวต้านที่ 1,640 จุด
16 ก.ย. 2564

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยวันนี้แกว่งตัวไซด์เวย์ เพราะขาดปัจจัยใหม่สนับสนุนการลงทุน โดยคืนนี้มีตัวเลขเศรษฐกิจสำคัญของสหรัฐ ได้แก่ จำนวนผู้ขอรับสวัสดิการว่างงานรายสัปดาห์ และยอดค้าปลีกเดือนส.ค. ซึ่งจะมีส่วนจะมีผลต่อค่าเงินดอลลาร์สหรัฐ และอัตราผลตอบแทนพันธบัตรรัฐบาล (Bond Yield)
สำหรับแนวโน้มตลาดวันพรุ่งนี้คาดว่าแกว่งตัวไซด์เวย์ให้แนวรับ 1,630 จุด แนวต้านที่ 1,640 จุด รอการประชุมคณะกรรมการกำหนดนโยบายการเงินของเฟด (FOMC) ในวันที่ 21 – 22 ก.ย.ว่าจะส่งสัญญาณปรับลดวงเงินในโครงการซื้อพันธบัตรตามมาตรการ (QE Tapering) ตลาดคาด 70% ส่วน 30% คาดว่าจะไม่ส่งสัญญาณ QE Tapering ซึ่งหากไม่ส่งสัญญาณตลาดหุ้นอาจตอบรับเชิงบวกอ่อนๆ
อย่างไรก็ดีในช่วงนี้แนะเล่นกลุ่ม Reopening ที่ยัง Laggard อยู่ ได้แก่ AMATA , BEM
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 3,212.40 ล้านบาท ปิดที่ 39.75 บาท เพิ่มขึ้น 0.75 บาท
DELTA มูลค่าการซื้อขาย 3,112.99 ล้านบาท ปิดที่ 562.00 บาท ลดลง 12.00 บาท
SCGP มูลค่าการซื้อขาย 2,828.50 ล้านบาท ปิดที่ 64.50 บาท ลดลง 1.75 บาท
GPSC มูลค่าการซื้อขาย 2,318.82 ล้านบาท ปิดที่ 77.75 บาท ลดลง 2.00 บาท
BANPU มูลค่าการซื้อขาย 2,228.37 ล้านบาท ปิดที่ 13.00 บาท เพิ่มขึ้น 0.30 บาท
 
 